Paèsé balèt lumrahé ora akèh bédané saka paèsé wayang wong. Paès kaanggep ora akèh mrabawani obahan awak, obahan rai, lan polatan ing pagelaran binuka kang gedhé amarga kang nonton ing kadohan angèl weruh polatané kang njogèd kanthi cetha. Paès dadi ciriné watak. Ing Indonésia, rainé Rama lan Laksmana warna kuning, déné ing ing Myanmar, Thailan, Kamboja, lan Malaysia rainé Rama warna ijo semu biru, lan rainé Laksmana warna kuning.